Bratislava 8. marca (TASR) - Ženy na Slovensku zarábajú zhruba o štvrtinu menej ako muži, čím sme sa zaradili v rámci Európskej únie medzi krajiny s najväčším rozdielom.
Sociálnodemokratická alternatíva (SDA) dnes preto vyzvala pri príležitosti Medzinárodného dňa žien vládu SR, aby urobila všetky potrebné kroky k odstráneniu ich diskriminácie na trhu práce.
Podľa SDA aj tragédia v Novákoch dokázala, že práca žien je stále zneužívaná a že ženy stále pracujú v horších podmienkach a za nižšiu mzdu.